সরকারি হাজী মুহাম্মদ মুহসিন কলেজ, খুলনা

সরকারি হাজী মুহাম্মদ মুহসিন কলেজ () বাংলাদেশের খুলনার খালিশপুরে অবস্থিত একটি সরকারি মহাবিদ্যালয়। এটি ১৯৬৯ সালে প্রতিষ্ঠিত হয় এবং ২০১৩ সালে সরকারিকরণ করা হয়। কলেজটি বর্তমানে যশোর শিক্ষা বোর্ডের অধীনে উচ্চমাধ্যমিক এবং জাতীয় বিশ্ববিদ্যালয়ের অধীনে স্নাতক ও স্নাতকোত্তর পর্যায়ে শিক্ষা-কার্যক্রম পরিচালনা করে।

 অবস্থান 
সরকারি হাজী মুহাম্মদ মুহসিন কলেজের ক্যাম্পাস খুলনার খালিশপুরে  অবস্থিত। প্রতিষ্ঠাতালগ্নে কলেজটির ক্যাম্পাস দৌলতপুরে প্রতিষ্ঠিত হয়েছিল। পরবর্তীতে খালিশপুরের বর্তমান অবস্থানে কলেজটি স্থানান্তর করা হয়। 

 ক্যম্পাস 
কলেজটির ক্যাম্পাস ৪.৬৪১২ একর জমির উপর অবস্থিত। কলেজটিতে ১টি চারতলা ও ১টি দ্বিতল একাডেমিক ভবন। এছাড়া, কলেজটিতে ১টি দ্বিতল ভবন লাইব্রেরি ভবন রয়েছে। লাইব্রেরিতে ৫৮৯০টি বই সংখ্যা রয়েছে। কলেজটিতে ১টি দ্বিতল ভবন প্রশাসনিক ভবন ও  ১টি দ্বিতল মসজিদ  ভবন রয়েছে।

 ইতিহাস 
১৯৬৯ সালে আবু সুফিয়ানের (বীরপ্রতীক) নেতৃত্বে ও প্রস্তাবে খুলনার  দৌলতপুরে মুহসিন নাইট কলেজ প্রতিষ্ঠিত হয়েছিল।একাডেমিক ক্যালেন্ডার, উচ্চমাধ্যমিক শ্রেণি (২০১৯-২০) সরকারি হাজি মুহাম্মদ মুহসিন কলেজ, খুলনা। ইব্রাহীম হোসেন, শেখ নেছার উদ্দীন (সাবেক চেয়ারম্যান), কাজী সফি উদ্দীন, আলী আকবর বিশ্বাস, ডাঃ আবুল কাশেম, আলী আশরাফ (সাবেক চেয়ারম্যান), মিনা সামসুর রহমান কলেজটির প্রতিষ্ঠায় গুরুত্বপূর্ণ ভূমিকা পালন করেন। হাজী মুহাম্মদ মহসিনের নামে কলেজটির নামকরণ করা হয়। কলেজটিতে আবু সুফিয়ান ভাইস-প্রিন্সিপাল হিসেবে কর্মজীবন শুরু করেছিলেন। আবু সুফিয়ানের মৃত্যুর পর, কলেজটি খালিশপুরের বর্তমানে ক্যাম্পাসে স্থানান্তর করা হয়। ১৯৭৬ সালে হাজী মুহাম্মদ মুহসিন কলেজ নামকরণ করা হয়।

কলেজটি ১৯৬৯ সালের ১ জুলাই, উচ্চমাধ্যমিক স্বীকৃতি লাভ করে। ১৯৭০ সালের ১ জুলাই, স্নাতক (পাস) এবং ২০০৫ সালে স্নাতক (সম্মান) অধিভুক্তি লাভ করে। 

২০০৮ সালে প্রতিষ্ঠাতা আবু সুফিয়ানের স্ত্রী এবং তৎকালীন শ্রম ও কর্মসংস্থান প্রতিমন্ত্রী বেগম মন্নুজান সুফিয়ান কলেজের সভাপতি মনোনীত হন। 

২০১১ সালের ৫ মার্চ, তৎকালীন প্রধানমন্ত্রী শেখ হাসিনা কলেজটিকে সরকারি হিসেবে ঘোষণা করেন। ২০১৩ সালের ১৪ মে, কলেজটিকে আনুষ্ঠানিকভাবে সরকারিকরণ করা হয়।তখন থেকে কলেজটির নাম সরকারি হাজী মুহাম্মদ মুহসিন কলেজ, খুলনা।

 শিক্ষা-কার্যক্রম 
সরকারি হাজী মুহাম্মদ মুহসিন কলেজ যশোর শিক্ষা বোর্ডের অধীনে বিজ্ঞান, বাণিজ্য, ও মানবিক বিষয়ে উচ্চমাধ্যমিক পাঠদান করে। কলেজটি জাতীয় বিশ্ববিদ্যালয়ের অধীনে ডিগ্রি পাস কোর্স ও ৬ টি বিষয়ে অনার্স কোর্স,  ৪ টি বিষয়ে মাস্টার্স কোর্স চালু রয়েছে।

 বিভাগ 
বর্তমানে কলেজটিতে ৬টি বিভাগ রয়েছে।
 হিসাববিজ্ঞান বিভাগ (মাস্টার্স রয়েছে)
 ব্যবস্থাপনা বিভাগ (মাস্টার্স রয়েছে)
 রাষ্ট্রবিজ্ঞান বিভাগ  (মাস্টার্স রয়েছে)
 সমাজকর্ম বিভাগ (মাস্টার্স রয়েছে)
 অর্থনীতি বিভাগ 
 ইসলাম শিক্ষা বিভাগ

 তথ্যসূত্র 

বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:খুলনার বিশ্ববিদ্যালয় ও কলেজ
বিষয়শ্রেণী:মুহাম্মদ মহসিনের নামাঙ্কিত শিক্ষাপ্রতিষ্ঠান
বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত